b'\n_START_ARTICLE_\nAnselm F. Kaste\n_START_PARAGRAPH_\nAnselm (Anshelm) Fabian Kaste (20. tammikuuta 1899 Nastola \xe2\x80\x93 1973 Sysm\xc3\xa4) oli suomalainen valokuvaaja ja salatieteilij\xc3\xa4. H\xc3\xa4n toimi vuodesta 1925 l\xc3\xa4htien valokuvaajana Sysm\xc3\xa4ss\xc3\xa4, jonka kirkonkyl\xc3\xa4\xc3\xa4n Kaste rakennutti kotitalonsa ja ateljeensa 1930-luvun alussa. Samassa talossa toimi my\xc3\xb6s h\xc3\xa4nen puolisonsa Ida Kasteen valokuvaustarvikeliike._NEWLINE_Kaste oli Suomen Rauhanliiton j\xc3\xa4sen, ja toimi vuosina 1954\xe2\x80\x931955 Suomen Sivilirekisteriyhdistysten Keskusliiton (nyk. Vapaa-ajattelijain liitto) sihteerin\xc3\xa4. H\xc3\xa4n kuului my\xc3\xb6s vuonna 1958 uskonnolliseksi yhdyskunnaksi rekister\xc3\xb6idyn Totuuden Yst\xc3\xa4vien perustajaj\xc3\xa4seniin.'